KYK: Klopp kap United-legende Keane | Netwerk24
29 September 2020 10:17
Jürgen Klopp, afrigter van Liverpool. Foto: Getty Images
Liverpool het al drie sy ligawedstryde hierdie seisoen gewen deur ook met Leeds United (4-3) en Chelsea (2-0) af te reken. Hoewel Keane Klopp se span geloof het, het dié televisiekommentator gesê Liverpool het die vermoë getoon om te seëvier terwyl sy verdediging nie perfek is nie.
Taai, taaier, taaiste... Roy Keane. Foto: Getty Images
"Dit is vreemd as jy na Liverpool kyk. Hulle was slordig teen Leeds, goed gevaar teen Chelsea, weer slordig teen Arsenal, maar hulle het nege punte, maksimum punte, so hulle sal besef hulle moet verbeter," het Keane op Sky Sports gesê ná die kragmeting.
"Dit lyk asof hulle sokkerwedstryde kan wen al is hulle nie op hulle beste nie en dit is 'n teken van 'n goeie span."
Klopp was nie beïndruk met Keane se kommentaar nie.
"Het ek reg gehoor, dat mnr. Keane meen dit was 'n slordige oorwinning vanaand?" het dié Duitse breier gevra toe hy sy onderhoud met Sky Sports begin.
Jurgen Klopp v Roy Keane ??pic.twitter.com/ogOYxBCAf0
Keane het probeer om sy opmerkings te verduidelik voordat Klopp voortgegaan het: "Ek wou dit net hoor. Ek was nie seker ek het reg gehoor nie, dalk het hy van 'n ander wedstryd gepraat . . . dit kan nie hierdie wedstryd wees nie, jammer!
"Dit is 'n onaanvaarbare beskrywing van hierdie wedstryd. Dit was absoluut uitsonderlik. Niks was slordig nie, absoluut niks," het Klopp gesê tot groot genot van Liverpool-aanhangers op sosiale media, wat vreugde geput het uit die sterk terugsteek teen 'n ou teenstander.
"Daar is niks negatief te sê oor vanaand se wedstryd nie, dit was die teenoorgestelde van slordig," het Klopp gesê.